5) વધુમાં આપણે સંતાનને પ્રેમ કરતા ક્યારેય શીખવતા જ નથી. શરૂથી જ સંતાનને શીખવાડાય કે પ્રેમ વિવાહ ના થાય, વિવાહતો ત્યાં જ થાય જ્યાં માતા-પિતા કહે. પણ કેમ? પ્રેમ કરતા શીખવો. પ્રેમ માં એનું હૃદયભગ્ન થાય તો એને શીખવો કે આવું તો થાય. બધા સારા ના હોય પણ બધા ખરાબ પણ ના હોય. પણ એને બદલે આપણેતો સંતાન પ્રેમમાં છે જાણીને જ જાણે કોઈ બહુ મોટું પાપ કરી નાખ્યું હોય તેમ વર્તીએ છે તેની જોડે. આપણે ભૂલ અને ગુનાહ વચ્ચેની રેખાને ભૂલી જઈએ છે અને ભૂલ કરી હોય એને ગુનો કર્યો હોય તેવી સજા આપીએ છે. જો તમે ઇચ્છતા હોવ કે તમારું સંતાન કોઈ ખોટું કદમ ભૂલમાં પણ ના ઉપાડે તો પ્રથમ તો એની જોડે ખુલીને દરેક વિષયની ચર્ચા કરતા થાઓ કે જેથી એ ક્યારેક કોઈ મુશ્કેલીમાં પડે તો કોઈ બીજાને નહિ પણ તમને કહે અને જેથી એની મુશ્કેલીમાં વધારો ના થાય તેનું તમે ધ્યાન રાખી શકો.